— 81 - 



Le sambedy sixiesme jour du moys d'apvril, l'an mil cinq cens 



nonante six, en ladicte maison mortuaire , ladicte damoiselle 



vefve tutrice m'at exhibé une médale ou enseigne où est eslevé 



ung sainct George, garny de trois rubiz et trois émeraudes (1); 



taxé icelle enseigne à quarante-cinq frans. 



Quattre peintures , que sont deux Ghristz et deux Vierge-Marie 

 en boytte, couvert de feuilles d'argent, garnye deux d'iceux d'une 

 chainne d'argent, taxé le tout dix frans. 



Le mecredy vingt-quatriesme jour du moys d'apvril mil cinq cens 

 nonante six, heure de six du matin, en la maison mortuaire dudict 

 fut sieur d'Ancier, a comparu par devant moy ledict commis la- 

 dicte tutrice laquelle m'a requis vouloir procéder au présent 



besoingné, et pour y parvenir, elle a exhibé plusieurs peintures; 

 et pour austant qu'il y a des moulures de bois de notable pris, elle 

 a présenté hommes expertz pour faire taxe et évaluation d'iceulx, 

 estant honorables hommes Richard Baroz, peintre, et Jacque Che- 

 nevière, menusier, citoyen de Besançon, lesquelx ont prestez sei- 

 rement 



Au poille et chambre proche la cuisine estant au bas de ladicte 

 maison et regardant sur la court d'icelle : 



Cinq peintures à destranpe, fasson de Flandre, où sont peinctz 

 divers personnaiges, le tout à plésir et pour drôlerie, avec une aultre 

 pièce à huille de mesme ligure que les précédantes , où sont allen- 

 tour des cadres et plattons de bois derrier icelles, taxé pièce l'une 

 pourtant l'aultre six frans ; le tout monte à trente six frans. 



Plus dix-sept peintures faictes à plésir, où sont peinctz des 

 visaiges de courtisanes , où il y a des cadres allentour et plattons 

 de bois derrier icelles, taxez pièce l'une pourtant l'aultre à dix- 

 huict groz ; le tout monte à vingt-cinq frans. 



Une peinture où sont peinct divers personnaiges, faicte à plésir, 

 la moulure de sapin, taxée deux frans. 



Encores une aultre peinture d'une femme qui tient une escre- 

 visse de laquelle elle faict mordre ung enffant, avec une molure de 

 bois de sapin, taxée six groz. 



(1) « Une aultre (enseigne) esmaillée, au milieu duquel est ung sainct George, 

 cTung rubis et d'une esmeraulde, et d'ung rubis dans le rond, et de deux rubis et 

 deux esmeraudes à Tentour. » {Inventaire de 1629.) 



6 



